ก.ล.ต.กล่าวโทษบริษัท คิวมี คอร์ปอเรชั่น
ก.ล.ต. กล่าวโทษบริษัท คิวมี คอร์ปอเรชั่น จำกัด กับพวก ประกอบธุรกิจสัญญาซื้อขายล่วงหน้าโดยไม่ได้รับอนุญาต และฉ้อโกงประชาชน
27 ธ.ค. 2553

ก.ล.ต. กล่าวโทษบริษัท คิวมี คอร์ปอเรชั่น จำกัด กับพวก ประกอบธุรกิจสัญญาซื้อขายล่วงหน้าโดยไม่ได้รับอนุญาต และฉ้อโกงประชาชน
รายงานข่าวจากสำนักงาน ก.ล.ต. เปิดเผยว่า ได้กล่าวโทษบริษัท คิวมี คอร์ปอเรชั่น จำกัด และบริษัท ทีเอ็มบี ลิสซิ่ง จำกัด รวมถึงบุคคลที่เกี่ยวข้องอีก 6 ราย ได้แก่ (1) นายศันต์ศรุติ จันทร์ฉาย หรือนายเดี่ยว หรือนายศิรวิชญ์ เหมราช หรือนายสมนึก โพธิ์ศรี  (2) นายพินิจ รัตนจารุรัตน์  (3) นายชัยรัตน์ ฉันทภักดี  (4) นายอดิศักดิ์ แดงโกเมน  (5) นางประวีณา โสดาวงศ์  และ (6) นายวราคม หอมทวนลม ต่อกองบังคับการปราบปรามอาชญากรรมทางเศรษฐกิจ (ปอศ.) ในกรณีการประกอบ ธุรกิจสัญญาซื้อขายล่วงหน้าโดยไม่ได้รับใบอนุญาต และฉ้อโกงประชาชน จนทำให้ผู้ลงทุนได้รับความเสียหายประมาณในเบื้องต้นจำนวน 13 ล้านบาท  
ทั้งนี้ จากการตรวจสอบของ ก.ล.ต. ไม่พบว่าบริษัทมีความเกี่ยวข้องกับธนาคารทหารไทย จำกัด (มหาชน)
สืบเนื่องจากการที่ ก.ล.ต. เข้าตรวจค้นสถานประกอบการของบริษัท คิวมี คอร์ปอเรชั่น จำกัด และ บริษัท ทีเอ็มบี ลิสซิ่ง จำกัด ซึ่งประกอบการอยู่ ณ อาคาร 253 ถนนสุขุมวิท 21 แขวงคลองตันเหนือ เขตวัฒนา กรุงเทพมหานคร  ตามที่มีผู้แจ้งเบาะแสว่าบริษัทดังกล่าวประกอบธุรกิจสัญญาซื้อขายล่วงหน้าโดยไม่ได้รับใบอนุญาต 
จากพยานหลักฐานที่พบจากการตรวจค้นและที่รวบรวมได้เพิ่มเติมพบว่า ในช่วงเดือนสิงหาคม 2552 ถึงเดือนกุมภาพันธ์ 2553  บริษัท คิวมีฯ และบริษัท ทีเอ็มบี ลิสซิ่งฯ ได้